Návrh

Komuniké

Vláda Slovenskej republiky na svojom zasadnutí dňa ...................... prerokovala a schválila návrh na vyčlenenie príslušníkov ozbrojených síl Slovenskej republiky v dňoch 
22. 2. až 25. 2. 2005 na zabezpečenie ochrany verejného poriadku a strážených objektov v zmysle § 70 zákona NR SR č. 171/1993 Z. z. o Policajnom zbore v znení neskorších predpisov a na sprevádzanie a ochranu osôb v zmysle § 3 zákona č. 124/1992 Z. z. o Vojenskej polícii v znení neskorších predpisov pred a počas návštevy a stretnutia prezidenta Spojených štátov amerických Georgea Busha a prezidenta Ruskej federácie Vladimíra Putina v dňoch 23. 2. až 25. 2. 2005 v Bratislave.

Cieľom predkladaného návrhu je zabezpečenie ochrany verejného poriadku a ochrany strážených objektov v dňoch 22. 2. až 25. 2. 2005 a ochrana a sprevádzanie osôb pred a počas návštevy a stretnutia prezidenta Spojených štátov amerických Georgea Busha a prezidenta Ruskej federácie Vladimíra Putina v dňoch 23. 2. až 25. 2. 2005 v Bratislave.